 பொழிப்புரை அகர ஆகார ஈற்றின் முன் ஓகார ஔகாரங்கள் வந்தால் ஈறும் முதலுமாகிய இரண்டும் கெட ஔகாரம் வரும். உதாரணம்:கலச ஓதநம்- கலசௌதநம், திவ்ய ஔஷதம் - திவ்யௌஷதம், மகா ஓஷதி - மகௌஷதி, மகா ஔதார்யம் - மகௌதார்யம். 157. இகர ஏகார முதற்கை யாகும். (17) () இகர ஏகார முதற்கு ஐ ஆகும்.  பவாநந்தர் உரைஇது மொழிமுதல் இகர எகரங்கள் திரியுமாறு உணர்த்துகின்றது.  பதவுரை முதற்கு = மொழி முதலில் உள்ள,  இகர ஏகாரம் = இகர ஏகாரங்கள் இரண்டும்,  ஐ ஆகும் = ஐகாரம் ஆகும்.  பொழிப்புரை மொழி முதலில் உள்ள இகர ஏகாரங்கள் இரண்டும் ஐகாரம் ஆகும்.